CELEX: E2010P0002
Language: sk
Date: 2010-03-26 00:00:00
Title: Žiadosť o poradné stanovisko Súdneho dvora EZVO predložená Héraðsdómur Reykjavíkur dňa 26. marca 2010 vo veci Þór Kolbeinsson proti islandský štát (Vec E-2/10)

2.12.2010   
            
            
               SK
            
            
               Úradný vestník Európskej únie
            
            
               C 325/21
            
         Žiadosť o poradné stanovisko Súdneho dvora EZVO predložená Héraðsdómur Reykjavíkur dňa 26. marca 2010 vo veci Þór Kolbeinsson proti islandský štát
   (Vec E-2/10)
   2010/C 325/05
   Listom z 26. marca 2010, ktorý bol doručený na podateľňu Súdneho dvora EZVO 6. apríla 2010, požiadal Héraðsdómur Reykjavíkur (okresný súd v Reykjavíku) Súdny dvor EZVO o poradné stanovisko vo veci Þór Kolbeinsson proti islandský štát v týchto otázkach:
   
               1.
            
            
               Je zlučiteľné s ustanoveniami smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci a smernice Rady 92/57/EHS z 24. júna 1992 o zavedení minimálnych bezpečnostných a zdravotných požiadaviek na dočasných alebo lokalitne sa meniacich staveniskách (ôsma samostatná smernica v zmysle článku 16 ods. 1 smernice 89/391/EHS), aby bol pracovník z dôvodu spoluzavinenia z nedbanlivosti vzatý na zodpovednosť za straty, ktoré vznikli v dôsledku pracovného úrazu, ak bolo zistené, že zamestnávateľ vlastným zavinením nedodržal predpisy o bezpečnosti a podmienkach na pracovisku?
            
         
               2.
            
            
               Pokiaľ je odpoveď na horeuvedenú otázku negatívna, je islandský štát povinný priznať nárok na náhradu škody pracovníkovi, ktorý pri práci utrpel úraz a musel, v rozpore s danými smernicami, čiastočne alebo úplne nahradiť škody vzniknuté v dôsledku spoluzavinenia z nedbanlivosti v prípade, že islandský štát nevykonal správnym spôsobom tieto smernice v islandských právnych predpisoch?